דורין גלעדי

דורין גלעדי (נולדה ב-1981) היא זמרת ושחקנית ישראלית.

ביוגרפיה 
גלעדי נולדה בפתח תקווה לאורנה ומוטי גלעדי וגדלה ברעננה. כשהייתה בת עשר חלתה אמה בסרטן, שנפטרה שלוש שנים לאחר מכן, בגיל 47. כבר מילדותה נחשבה ילדת פלא עת עלתה לבמה במופע עם אביה בתיאטרון היידישפיל בהצגה "יידישע געשעפטן" בהיותה בת 9. את לימודיה התיכוניים עשתה במגמת מוזיקה בתיכון מור מטרו-ווסט ואת שירותה הצבאי בלהקה צבאית – צוות הווי בקו"ם.

קריירה 
לאחר שחרורה מצה"ל, למדה משחק בבית הספר למשחק של סמינר הקיבוצים ולאחר מכן החלה להופיע על במות התיאטרון ובטלוויזיה. בשנת 2001 הופיעה עם אביה במופע מוזיקלי ביידיש "געפילטע פריש", ובשנת 2006 שיחקה ב"איה בעיר הגדולה" – מחזמר לילדים (פותחים מסך – בית לסין) ובהצגת הילדים "חלם" שכתבה חמוטל בן-זאב. בשנים 2007 עד 2009 שיחקה בהצגות "קרקס קוראז'" ו"המערב הפרוע" בתיאטרון ערבי-עברי ביפו ובקברט הסאטירי "שירת העצבים" בצוותא.

בשנים הבאות לקחה פסק זמן מהתאטרון, ובשנת 2013 שבה לבמות במחזמר באנגלית לכל המשפחה ("סוסיקל") ובמופע "שירה וחיקוי בציבור" עם אביה ועם אשתו אסנת וישינסקי. בשנת 2015 שבה לתיאטרון האידישפיל בהצגות ”יידיש מין אוצר” ו"מיין הארץ זינגט יידיש".

בשנת 2016 ביימה ושיחקה במופע הילדים "גברת קסם ואדון משאלה" ובמופע “בלאקסטאר וספייסי - משגעים את הגדולים”. במקביל עסקה בבימוי ובהפקת מופעי תיכון.

בשנת 2019, יצרה עם רוני קרן, מותג תוכן הנקרא MomMEmoo, שבו העלו שתיהן תכנים קומיים, בין היתר בנושא זוגיות ואימהות. בהמשך, הצטרף תום סלומון לסרטונים והנישה השתנתה לסרטונים על גרושים.ות ופרק ב'. הסרטונים זוכים לעשרות אלפי צפיות.

מוזיקה
בשנת 2023 הוציאה את תקליט הבכורה שלה הכולל שירים בעברית ובאנגלית, ובו היא ממתגת את עצמה ככוכבת פופ תחת השם MajorD.

חיים אישיים
יש לה שני אחים הגדולים ממנה, גלעדי גרושה מיזהר גולדמן ואם לשלושה ילדים. בזוגיות עם הזמר תום סלומון. מתגוררת בכפר סבא.

קישורים חיצוניים
 דורין גלעדי בפייסבוק

הערות שוליים

רעננה: אישים
שחקניות ישראליות
שחקני תיאטרון יידיש
זמרות ישראליות
בוגרות תיכון מור מטרו-ווסט רעננה
בוגרי תיכון מור מטרו-ווסט רעננה
חברות להקות צבאיות ישראליות
חברי להקות צבאיות ישראליות
בוגרות בית הספר למשחק של סמינר הקיבוצים
בוגרי בית הספר למשחק של סמינר הקיבוצים
ישראליות שנולדו ב-1981
ישראלים שנולדו ב-1981